LV Eiropas Savienības Oficiālais Vēstnesis C 148/25

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2006/C 148/08)

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 7. pantam. Iebildumiem jānonāk Komisijā sešu mēnešu laikā no šīs publikācijas dienas.

KOPSAVILKUMS

PADOMES REGULA (EK) Nr. 510/2006

Pieteikums reģistrācijai saskaņā ar 5. pantu un 17. panta 2. punktu

“ACEITE MONTERRUBIO”

EK Nr.: ES/0198/15.5.2001

ACVN (X) AĢIN ( )

Šis kopsavilkums ir sagatavots tikai informācijai. Lai iegūtu pilnīgas ziņas, interesenti ir aicināti iepazīties ar pilnīgu produkta specifikāciju, ko var saņemt vai nu 1. iedaļā norādītajās valsts iestādēs, vai Eiropas Komisijas dienestos (1).

1. Atbildīgais dienests dalībvalstī

Nosaukums: Subdirección General de Sistemas de Calidad Diferenciada — Dirección General de Alimentación — Secretaría General de Agricultura y Alimentación del Ministerio de Agricultura, Pesca y Alimentación de España Adrese: Infanta Isabel, 1 E-28071 Madrid Tālr.: 34 91 347 53 94 Fakss: 34 91 347 54 10 E-pasts: sgcaproagro@mapya.es

2. Grupa

Nosaukums — Adrese:

SOCIEDAD COOP. DEL CAMPO LA UNIDAD Ctra. De Castuera, s/n. 06427 Monterrubio de la Serena. Badajoz

RAMONA GARCÍA LÓPEZ. Ctra. De Belalcázar, s/n. 06247. Monterrubio de la Serena. Badajoz

UNIÓN MONTERRUBIANA DEL CAMPO, S.C. LTDA. C/ Purísima, no8. 06247 Monterrubio de la Serena. Badajoz

REY ALIMENTACIÓN, S.L. C/ Pilar, no 104. 06420 Castuera. Badajoz

Sastāvs: ražotāji/pārstrādātāji ( X ) citi ( )

3. Produkta veids

Grupa 1.5. Eļļas un tauki

4. Specifikācijās sniegtais apraksts (4. panta 2. punkta nosacījumu kopsavilkums)

4.1. Nosaukums: “Aceite Monterrubio”

4.2. Apraksts: Neapstrādātu augstākā labuma olīveļļu ekstrahē no olīvkoka (Olea europaea L.) augļiem. 90 % no šīs eļļas iegūst no “Cornezuelo” un “Jabata” (“Picual”) olīvu šķirnēm, bet atlikušo daļu no šķirnēm “Mollar”, “Corniche”, “Pico-limón”, “Morilla” un “Cornicabra”.

Tai ir zaļgani dzeltena krāsa, ļoti noturīgs augļu, mandeļu aromāts, tā ir aromātiska un nedaudz rūgtena un pikanta.

Raksturīgās īpašības:

Maksimālais skābums: 0.5 %

Ūdens: Mazāk nekā 0,1 %

Netīrumi: Mazāk nekā 0,1 %

K270: Mazāk nekā 0,20

Peroksīdi: Mazāk nekā 20

4.3. Ģeogrāfiskais apgabals: Audzēšanas, ražošanas un iepakošanas ģeogrāfiskais apgabals atrodas Estremadūras (Extremadura) Autonomās kopienas Badajoz provincē un ietver sešpadsmit municipalitātes reģionos “La Serena”, “La Siberia” un“Campiña Sur”.

Ražošana un iepakošana tiek veikta ražošanas apgabalā

4.4. Izcelsmes apliecinājums: Olīveļļu ar aizsargāto cilmes norādi “Aceite Monterrubio” ražo no olīvkoku audzēs iegūtiem augļiem, izmantojot eļļas spiedes, kas iekļautas regulatīvās padomes reģistros atbilstīgi procedūrai PC-01: Pieteikšanās kārtība iekļausanai kvalitātes instrukciju reģistrā.

Eļļas veidiem, kas tiek pārdoti ar aizsargāto cilmes nosaukumu “Aceite Monterrubio”, ir jābūt izgājušiem regulatīvās padomes sertifikācijas procesu, ievērojot iekšējo procedūru PC-02: Produktu sertifikācijas process, PC-03: Sertifikāta piešķiršana un rezultātu novērtēšana un PC-04: Sertifikācijas apstiprināšana, pārtraukšana un atsaukšana. Produkta kvalitāti, kurai ir jāatbilst specifikācijās norādītajam, apstiprina, piemērojot minēto sertifikācijas procedūru

4.5. Ražošanas metode: Serena reģionā vidēji ievāc 1 500 Kg/ha olīvu no 150 olīvkokiem/ha.

Tradicionāli audzēšanā izmanto šādas lauksaimniecības metodes:

Augsnes iestrāde

Mēslošana

Atzarošana (ar roku vai mehāniska)

Apstrāde (ar herbicīdu)

Novākšana (olīvas novāc tieši no koka)

Eļļu ekstrahē divos veidos:

Pārtrauktā vai tradicionālā metode

Nepārtrauktā vai periodiskā metode

Pārtrauktais process notiek sekojoši:

SIJĀŠANA a MAZGĀŠANAa SASMALCINĀŠANAa EKSTRAHĒŠANAa NOKĀŠANAa UZGLABĀŠANA

LAUKS EĻĻAS SPIEDE

Nepārtrauktais process notiek sekojoši:

ATTĪRĪŠANA a MAZGĀŠANAa SAMALŠANAa EKSTRAHĒŠANAa NOKĀŠANAa UZGLABĀŠANAa IEPAKOŠANA

EĻĻAS SPIEDE

Olīveļļai ar ACN “Aceite Monterrubio” ir jābūt iepakotai noteiktā ģeogrāfiskā apgabala robežās, kā to paredz pieteikuma iesniedzēja grupa. Tas ir vajadzīgs, lai aizsargātu kvalitāti un nodrošinātu izsekojamību, kā arī kontroli pār visu sertifikācijas procesu līdz tā pēdējai fāzei, kad uz sertificētā produkta taras aizmugurējās daļas uzlīmē etiķeti, kas apliecina tā kvalitāti un izcelsmi. Šīs aizmugurējās etiķetes izsniedz regulatīvā padome, kuras pienākumi ir izklāstīti tās nolikumā, proti:

attiecībā uz konkrēto teritoriju, ražošanas apgabalu;

attiecībā uz produktiem, tiem produktiem, kuri aizsargāti ar īpašu norādi visos to ražošanas, uzglabāšanas, iepakošanas, izplatīšanas un tirdzniecības posmos;

attiecībā uz dažādos reģistros iekļautajām personām.

Tas nozīmē, ka produktam ir jābūt iepakotam noteiktajā ģeogrāfiskajā apgabalā, kā to nosaka šo specifikāciju C sadaļa, lai tādējādi nodrošinātu izsekojamību un pārraudzības iestādei iespēju kontrolēt visu procesu, kā arī lai saglabātu aizsargātā produkta kvalitāti

4.6. Saikne:

Vēsture:

La Serena reģions atrodas Badajoz provinces austrumos. Gadsimtiem ilgi šā reģiona nosaukums un vēsture ir bijusi cieši sasaistīta ar vienu no valsts senākajām institūcijām La Mesta — zemju sadalījuma departamentu, kas bija augstdzimušu zemes īpašnieku rīcībā, tādējādi veicinot olīvu audzēšanu šajā reģionā. Zeme tika sadalīta starp dažādu pilsētu iedzīvotājiem, un šie cilvēki sāka apstrādāt gan mazas, gan lielākas zemes platības.

Pirmā rakstveida atsauce par olīvkoku audzēm ražošanas teritorijā ir datējama ar 1791. gadu Antonio Agúndez Fernández darbā “Viajes de La Serena”, kurā autors, runājot par Monterrubio de La Serena, piemin savvaļas olīvkoku bagātību, kā rezultātā bija iespējama olīvkoku potēšanu.

Musdienās olīvas ir otra svarīgākā kultūra reģionā gan no ražošanas, gan platību izmantošanas viedokļa. Olīvas aizņem aptuveni 18 000 ha un dažās reģiona pilsētās tās ir kļuvušas par monokultūru.

Daba:

Apvienojoties reģiona unikālajām augsnes un klimatiskajām īpašībām, perfektai harmonijai starp kultūru un dabu, apdzīvoto vietu izvietojumam, progresīvajai sociālai un ekonomikas attīstībai un kultūrai, kas dziļi sakņojas olīvu audzēšanā, ir izveidojies ACN “Aceite Monterrubio”. Šo atšķirīgo neapstrādāto augstākā labuma olīveļļu atzinīgi vērtē gan kritiķi, gan pircēji.

ACN “Aceite Monterrubio” ģeogrāfiskā cilmes teritorija ir Lejas Estremadūras tālākā austrumu daļa Sierra Morena pakājē. Tā ir ieplaku un pauguru zeme. Olīvkoku birzes saplūst ar akmeņozolu mežiem un graudaugu platībām, kas mijas ar plašām krūmāju platībām kalnu grēdu augstienēs. Šī ainava ir tipiska subtropu Vidusjūras reģionam ar siltām ziemām un karstām, sausām vasarām, kur neliels nokrišņu daudzums neļauj veikt citu lauksaimniecisko darbību.

Tālāk tekstā ietverts sīkāks apvidus raksturojums, kas padara “Aceite Monterrubio” par šim novadam piederīgu un to raksturojošu.

a) Orogrāfija Ir vērojami divi topogrāfijas līmeņi: 1. Penillanura (augstienes): augstums virs jūras līmeņa no 300 līdz 500 metriem. 2. Sierras (kalni): augstums virs jūras līmeņa 600 līdz 800 metriem. Ieleju ieplakās audzē olīvas, graudus un vīnogas. Nogāzēs ir izpletušās ganības, akmeņozolu audzes un plašas olīvkoku birzes; lielākos augstumos un kalnu virsotnēs atrodas krūmāji, kā arī dārgakmeņu un kvarcīta atradnes.

b) Augsne Lielā mērā, olīvkoku audzēšanai parasti vispiemērotākās ir smilšmāla augsnes, taču pēdējo gadu laikā olīvkoku birzes ir ierīkotas arī vieglākās augsnēs. pH variējas no skāba līdz viegli skābam. Arī dziļums var būt mainīgs, sākot ar apvidiem, kur caur augsnes slāni var redzēt slānekli, līdz tādiem, kur augsnes slānis ir relatīvi dziļš virs 50 centimetriem dziļumā labi saturot mitrumu.

c) Klimats Vidusjūras klimats ar zināmām kontinentālām iezīmēm, kuras mīkstina Atlantijas okeāna tuvums. Ziemas ir siltas, bet vasaras garas un karstas. Nokrišņu daudzums ir mazāk nekā 500 mm. Vidējā gada temperatūra svārstās starp 16 un 18 °C. Vasaras sezonā temperatūra var pārsniegt 40 °C

4.7. Kontroles iestāde:

Nosaukums: Consejo Regulador de la Denominación de Origen “Aceite Monterrubio” Adrese: C/ Nicanor Guerrero, 9B 06427 Monterrubio de La Serena Badajoz Tālr.: 924 61 00 88 Fakss: 924 61 05 03 E-pasts: —

Cilmes norādes regulatīvā padome atbilst UNE-EN 45011 standartam.

4.8. Marķējums: Uz fasētas eļļas etiķetēm, aizmugures etiķetēm un korķiem ir jābūt skaidri redzamam cilmes nosaukumam “Aceite Monterrubio” un citai informācijai, ko paredz attiecīgie valsts normatīvie akti.

Etiķetei ir skaidri jānorāda produkta izcelsme. Etiķetes, kuras jebkādu iemeslu dēļ, var izrādīties pircējam mulsinošas, netiks apstiprinātas; līdzīgā kārtā var būt noraidītas visas tās etiķetes, ko jau ir akceptējusi regulatīvā padome

4.9. Valsts prasības:

N!Unexpected End of Formula 1970. gada 2. decembra Likums Nr. 25/1970, Vīnogulāju, vīnu un alkoholisko dzērienu nolikums un tā noteikumi apstiprināti ar 1972. gada 23. marta Dekrētu 835/1972 1972. gada 28. marta Dekrēts Nr.835/1972, Likuma 25/1970 noteikumi 1994. gada 25. janvāra Rīkojums, kas koordinē Spānijas likumdošanas aktus un Padomes Regulu (EEK) Nr. 2081/1992 par ģeogrāfisko norāžu un cilmes nosaukumu aizsardzību lauksaimniecības un pārtikas produktiem. 1999. gada 22. oktobra Karaliskais Dekrēts 1643/1999, kas nosaka pieteikumu izskatīšanas kārtību iekļaušanai Kopienas Aizsargāto cilmes nosaukumu un Aizsargāto ģeogrāfisko norāžu reģistros

(1) Eiropas Komisija, Lauksaimniecības un lauku attīstības ģenerāldirektorāts, Lauksaimniecības produktu kvalitātes politikas nodaļa, B-1049 Brisele.